b'\n_START_ARTICLE_\nGreba\xc4\x8da ubijalka \xc4\x8debel\n_START_SECTION_\nOpis in biologija\n_START_PARAGRAPH_\nGreba\xc4\x8de ubijalke \xc4\x8debel so majhne samotarske ose, ki se pojavljajo od junija do septembra. Samice v dol\xc5\xbeino dose\xc5\xbeejo med 8 in 12\xc2\xa0mm, samci pa so nekoliko manj\xc5\xa1i in merijo v dol\xc5\xbeino le med 6 in 10\xc2\xa0mm. Pre\xc4\x8dno je zadek razdeljen na \xc4\x8drne in rumene pasove, zadnje golenice pa so rumene barve. Samice lovijo majhne do srednje velike \xc4\x8debele, ki jih odnesejo v gnezdo za hrano svojim li\xc4\x8dinkam. Ujete \xc4\x8debele stisnejo z mo\xc4\x8dnimi \xc4\x8deljustmi in jih s pikom paralizirajo. \xc4\x8cebele v tem stanju \xc5\xbeivijo \xc5\xa1e do dva dni. Obi\xc4\x8dajno te ose lovijo \xc4\x8debele pri njihovem povratku, ko zaradi nabrane medi\xc4\x8dine in cvetnega prahu bolj okorno letijo. Znani so tudi primeri, ko so greba\xc4\x8de lovile tudi trote in \xc4\x8debele brez nabranega peloda. V celice svojih gnezd, ki jih izkopljejo v tla, obi\xc4\x8dajno spravijo od pet do osem uplenjenih \xc4\x8debel.'